അനന്തരവന്റെ ഫോണും ചോര്ത്തി പെഗാസസ് ഫോണ് ചോര്ത്തല് അന്വേഷിക്കാന് സമിതി രൂപീകരിച്ച് മമത ബാനര്ജി ഡല്ഹി: പെഗാസസ് ഫോണ് ചോര്ത്തല് അന്വേഷിക്കാന് വിരമിച്ച ജഡ്ജിമാരായ ജസ്റ്റിസ് ജ്യോതിര്മയ് ഭട്ടാചാര്യ, ജസ്റ്റിസ് എംബി ലോകൂര് എന്നിവരടങ്ങുന്ന ഒരു സമിതി രൂപീകരിച്ച് ബംഗാള് മുഖ്യമന്ത്രി മമത ബാനര്ജി. തൃണമൂല് എംപിയും മമത ബാനര്ജിയുടെ അനന്തരവനുമായ അഭിഷേക് ബാനര്ജി ഫോണ് ചോര്ത്തപ്പെട്ടവരുടെ പട്ടികയില് പ്രത്യക്ഷപ്പെട്ടതിന് പിന്നാലെയാണ് ഇത്. 2017 നും 2019 നും ഇടയില് ഇസ്രായേലിന്റെ എന്എസ്ഒ ഗ്രൂപ്പിന്റെ പെഗാസസ് സോഫ്റ്റ്വെയര് ഉപയോഗിച്ച് ഇന്ത്യയിലുള്ള ക്ലയന്റ് പ്രതിപക്ഷ നേതാക്കള്, പത്രപ്രവര്ത്തകര്, സര്ക്കാര് ഉദ്യോഗസ്ഥര്, ഭരണഘടനാ സ്ഥാപനങ്ങളിലെ ഉന്നതര് എന്നിവരുടെ നൂറുകണക്കിന് ഫോണുകള് ചോര്ത്തിയെന്ന ആരോപണത്തെക്കുറിച്ചുള്ള ആദ്യത്തെ ഔദ്യോഗിക അന്വേഷണമാണിത്. ഈ കാരണത്താല് അന്വേഷണ സമിതിയുടെ രൂപീകരണം ഒരു സുപ്രധാന നീക്കമാണ്. കേന്ദ്രം ഒരു അന്വേഷണ കമ്മീഷന് രൂപീകരിക്കുമെന്ന് ഞങ്ങള് കരുതി, അല്ലെങ്കില് ഈ ഫോണ് ഹാക്കിംഗ് സംഭവം അന്വേഷിക്കാന് കോടതിയുടെ മേല്നോട്ടത്തില് അന്വേഷണത്തിന് ഉത്തരവിടും എന്നും. എന്നാല് കേന്ദ്രം വെറുതെ ഇരിക്കുകയാണ് . അതിനാല് ഇക്കാര്യം പരിശോധിക്കാന് ഞങ്ങള് ഒരു അന്വേഷണ കമ്മീഷന് രൂപീകരിക്കാന് തീരുമാനിച്ചു, മമത ബാനര്ജി പറഞ്ഞു.